

Αρκαλοχώρι, 02/08/2024

Προς: ΜΜΕ

**ΔΕΛΤΙΟ ΤΥΠΟΥ**

**Συλλυπητήριο μήνυμα Δημάρχου Μινώα Πεδιάδας για τον θάνατο του Μιχάλη Χρηστάκη**

Tα συλλυπητήρια του για τον θάνατο του Προέδρου της Πανελλήνιας Ένωσης Γενικών Γραμματέων Τοπικής Αυτοδιοίκησης και Γενικού Γραμματέα του Δήμου Ψυχικού Μιχάλη Χρηστάκη, εξέφρασε εκ μέρους τους Δήμου Μινώα Πεδιάδας, ο Δήμαρχος Βασίλης Κεγκέρογλου.

Στο συλλυπητήριο μήνυμά του αναφέρει τα εξής:

«Με μεγάλη μας λύπη πληροφορηθήκαμε την απώλεια του συντοπίτη μας Μιχάλη Χρηστάκη, Προέδρου της Πανελλήνιας Ένωσης Γενικών Γραμματέων Τοπικής Αυτοδιοίκησης και Γενικού Γραμματέα του Δήμου Ψυχικού. Ο Μιχάλης Χρηστάκης από τις Κάτω Πουλιές του Δήμου Μινώα Πεδιάδας, βιάστηκε να μας αποχαιρετήσει, σε ηλικία μόλις 60 ετών, ¨χτυπημένος" από καρκίνο, έχοντας προλάβει όμως με την ισχυρή προσωπικότητα του να αφήσει το αποτύπωμα του, διαγράφοντας σημαντική πορεία στην Τοπική Αυτοδιοίκηση ενώ αξιοσημείωτη ήταν και η ακαδημαϊκή του παρουσία. Εκφράζω τα θερμά και ειλικρινή μου συλλυπητήρια στην οικογένεια και στους οικείους του».